KYK: Australiërs kry enorme klippe vol goud | Netwerk24
KYK: Australiërs kry enorme klippe vol goud
Deur Elvira Wood 12 September 2018 09:22
Die Australiese mynmaatskappy RNC Minerals het twee enorme klippe wat duisende fynons goud bevat by sy Beta Hunt-myn gevind.
Die twee klippe weeg 95 kg en 63 kg en bevat onderskeidelik sowat 2 440 en 1 620 fynons goud.
Die maatskappy sê in ’n verklaring op sy webtuiste hy sal eers kan sê presies hoeveel goud die twee rotse bevat wanneer dit verwerk is.
Goud verhandel tans teen $1 194 per fynons. Die rand verhandel teen R15,11 teenoor die dollar.
Dit beteken die maatskappy se vonds van 4 060 fynons goud is tans sowat $4 847 640 oftewel R73,25 miljoen werd.
Wat die vonds spesiaal maak, is dat die Beta Hunt-myn eintlik ’n nikkel en nie ’n goudmyn is nie.
Die myn is in Kambalda-Oos in Wes-Australië, sowat 600 km oos van Perth.
Meer oor: Rnc Minerals | Australië | Mynboubedryf | Mynbou | Goud
R3,6 mjd. se nuwe projekte vir Murray & Roberts